CELEX: 
Language: hr
Date: 2020-06-09 00:00:00
Title: DELEGIRANA UREDBA KOMISIJE (EU) …/... o izmjeni Priloga I. Uredbi (EU) 2019/1021 Europskog parlamenta i Vijeća u pogledu unosa za perfluorooktan sulfonsku kiselinu i njezine derivate

EUROPSKA
                            KOMISIJA
                                                    Bruxelles, 9.6.2020.
                                                    C(2020) 3639 final
                     DELEGIRANA UREDBA KOMISIJE (EU) …/...
                                        оd 9.6.2020.
   o izmjeni Priloga I. Uredbi (EU) 2019/1021 Europskog parlamenta i Vijeća u pogledu
               unosa za perfluorooktan sulfonsku kiselinu i njezine derivate
                                  (Tekst značajan za EGP)
HR                                                                                    HR
 ---pagebreak---                                         OBRAZLOŽENJE
   1.       KONTEKST DELEGIRANOG AKTA
   Člankom 1. Uredbe (EU) 2019/1021 utvrđuje se kao cilj te uredbe da se zdravlje ljudi i okoliš
   zaštite od postojanih organskih onečišćujućih tvari zabranjujući, postupno ukidajući u
   najkraćem mogućem roku ili ograničavajući proizvodnju, stavljanje na tržište i uporabu tvari
   koje podliježu Stockholmskoj konvenciji o postojanim organskim onečišćujućim tvarima.
   Perfluorooktan sulfonska kiselina (PFOS), njezine soli i perfluorooktan sulfonil fluorid
   (PFOSF) navedeni su u Dodatku B Konvenciji uz prihvatljive namjene i posebna izuzeća.
   Povjerenstvo za razmatranje postojanih organskih onečišćujućih tvari preporučilo je1 da se
   obrišu sve prihvatljive namjene osim one koja se odnosi na upotrebu kao mamca za kukce
   koji sadrži sulfluramid. Povjerenstvo je također preporučilo da se kod upotrebe u tvrdom
   kromiranju i pjenama za gašenje požara prihvatljive namjene promijene u posebna izuzeća.
   Na devetom zasjedanju Konferencije stranaka Stockholmske konvencije u Ženevi od
   29. travnja do 10. svibnja 2019. na temelju preporuke Povjerenstva za razmatranje postojanih
   organskih onečišćujućih tvari donesena je odluka SC-9/4 o izmjeni prihvatljivih namjena i
   posebnih izuzeća za perfluorooktan sulfonsku kiselinu, njezine soli i perfluorooktan sulfonil
   fluorid koji su navedeni u Dodatku B Konvenciji. Jedina izmjena koja je relevantna za
   postojeće zakonodavstvo EU-a je promjena prihvatljive namjene u posebno izuzeće za
   upotrebu perfluorooktan sulfonske kiseline, njezinih soli i perfluorooktan sulfonil fluorida za
   suzbijanje maglice za nedekorativno tvrdo kromiranje u sustavu zatvorenog kruga. Zbog te
   promjene potrebno je odrediti vremenski rok za izuzeće iz Priloga I. Uredbi (EU) 2019/1021.
   U skladu s člankom 15. stavkom 1. drugim podstavkom Uredbe (EU) 2019/1021 trebalo bi
   donijeti zaseban delegirani akt kojim se izmjenjuje Prilog I. Uredbi (EU) 2019/1021 kako bi
   se uvela ta izmjena kod unosa za perfluorooktan sulfonsku kiselinu.
   2.       SAVJETOVANJA PRIJE DONOŠENJA AKTA
   O nacrtu izmjene provedeno je 26. studenoga 2019. savjetovanje sa stručnom skupinom (dalje
   u tekstu „sastanak Povjerenstva za postojane organske onečišćujuće tvari”) i primjedbe su
   uzete u obzir u najvećoj mogućoj mjeri. Ta skupina obuhvaća sve relevantne dionike:
   predstavnike država članica, Europske agencije za kemikalije, kemijske industrije i civilnog
   društva.
   Javno savjetovanje za nacrt akta provedeno je od 29. studenoga do 27. prosinca 2019.
   Primljena je jedna primjedba u kojoj se traži primjena istih odredaba za proizvode kao u
   unosu 68 Priloga XVII. Uredbi (EZ) br. 1907/2006 (REACH), koji se odnosi na
   perfluorooktansku kiselinu (PFOA), njezine soli i povezane spojeve. Taj zahtjev nije
   opravdan jer se odnosi na regulatorne odredbe za drugu tvar. Uz to, izmjena u unosu za
   perfluorooktan sulfonsku kiselinu odnosi se na industrijsku uporabu, a ne na uporabu u
   proizvodima.
   3.       PRAVNI ELEMENTI DELEGIRANOG AKTA
   Delegiranim aktom izmjenjuje se popis kemikalija u Prilogu I. na temelju promjena u okviru
   Konvencije. Pravna osnova za predloženi delegirani akt je članak 15. stavak 1. Uredbe (EU)
   2019/1021.
   1
           Odluka POPRC-14/3
HR                                               1                                                 HR
 ---pagebreak---                          DELEGIRANA UREDBA KOMISIJE (EU) …/...
                                                  оd 9.6.2020.
     o izmjeni Priloga I. Uredbi (EU) 2019/1021 Europskog parlamenta i Vijeća u pogledu
                  unosa za perfluorooktan sulfonsku kiselinu i njezine derivate
                                            (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2019/1021 Europskog parlamenta i Vijeća od 20. lipnja 2019.
   o postojanim organskim onečišćujućim tvarima2, a posebno njezin članak 15. stavak 1.,
   budući da:
   (1)    Uredbom (EU) 2019/1021 provode se obveze Unije na temelju Stockholmske
          konvencije o postojanim organskim onečišćujućim tvarima3 (dalje u tekstu
          „Konvencija”) i Protokola o postojanim organskim onečišćujućim tvarima uz
          Konvenciju o dalekosežnom prekograničnom onečišćenju zraka iz 1979.4 (dalje u
          tekstu „Protokol”).
   (2)    Dodatak B Konvenciji („Ograničenje”) sadrži popis kemikalija u pogledu kojih svaka
          stranka Konvencije mora ograničiti proizvodnju, upotrebu, uvoz i izvoz u kontekstu
          bilo koje primjenjive prihvatljive namjene i/ili posebnog izuzeća navedenih u tom
          dodatku.
   (3)    Konferencija stranaka Konvencije na svojem je devetom zasjedanju odlučila u skladu s
          člankom 8. stavkom 9. Konvencije izmijeniti Dodatak B Konvenciji koji se odnosi na
          prihvatljive namjene i posebna izuzeća za perfluorooktan sulfonsku kiselinu, njezine
          soli i perfluorooktan sulfonil fluorid. Konferencija stranaka odlučila je izmijeniti
          prihvatljivu namjenu za upotrebu perfluorooktan sulfonske kiseline, njezinih soli i
          perfluorooktan sulfonil fluorida u metalnim prevlakama (tvrde metalne prevlake) samo
          u sustavima zatvorenog kruga u posebno izuzeće.
   (4)    Na temelju izmjene prihvatljive namjene za upotrebu perfluorooktan sulfonske
          kiseline, njezinih soli i perfluorooktan sulfonil fluorida u metalnim prevlakama (tvrde
          metalne prevlake) samo u sustavima zatvorenog kruga u posebno izuzeće stranke se
          mogu koristiti tim izuzećem najviše pet godina od datuma stupanja na snagu te
          izmjene. Izuzeće se može produljiti za dodatnih pet godina na temelju odluke
          Konferencije stranaka na zahtjev stranke te na temelju obrazloženja daljnje potrebe za
          predmetnom upotrebom. Stoga bi trebalo izmijeniti unos u dijelu A Priloga I. Uredbi
          (EU) 2019/1021 za perfluorooktan sulfonsku kiselinu i njezine derivate kako bi se
          odrazile obveze u okviru Konvencije.
   (5)    Uredbu (EU) 2019/1021 trebalo bi stoga na odgovarajući način izmijeniti,
   2
          SL L 169/45, 25.6.2019., str. 45.
   3
          SL L 209, 31.7.2006., str. 3.
   4
          SL L 81, 19.3.2004., str. 37.
HR                                                     2                                          HR
 ---pagebreak---    DONIJELA JE OVU UREDBU:
                                              Članak 1.
   Prilog I. Uredbi (EU) 2019/1021 mijenja se u skladu s Prilogom ovoj Uredbi.
                                              Članak 2.
   Ova Uredba stupa na snagu dvadesetog dana od dana objave u Službenom listu Europske
   unije.
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 9.6.2020.
                                               Za Komisiju
                                               Predsjednica
                                               Ursula VON DER LEYEN
HR                                                3                                         HR
 ---documentbreak---                             EUROPSKA
                            KOMISIJA
                                                  Bruxelles, 9.6.2020.
                                                  C(2020) 3639 final
                                                  ANNEX
                                         PRILOG
                     DELEGIRANOJ UREDBI KOMISIJE (EU) …/...
   o izmjeni Priloga I. Uredbi (EU) 2019/1021 Europskog parlamenta i Vijeća u pogledu
               unosa za perfluorooktan sulfonsku kiselinu i njezine derivate
HR                                                                                    HR
 ---pagebreak---                                                PRILOG
   U dijelu A Priloga I. Uredbi (EU) 2019/1021 u unosu za perfluorooktan sulfonsku kiselinu i
   njezine derivate u četvrtom stupcu („Posebno izuzeće za uporabu tvari kao poluproizvoda ili
   druga specifikacija”), točka 4. mijenja se kako slijedi:
   1.       prvi stavak zamjenjuje se sljedećim:
   „4. Ako se količine koje se ispuštaju u okoliš svedu na minimum, proizvodnja i stavljanje na
   tržište dopuštaju se do [datum kada je ova Uredba o izmjeni stupila na snagu + pet godina)] za
   upotrebu kao sredstva za sprečavanje orošavanja nedekorativnih obloga od tvrdog kroma (VI)
   u sustavima zatvorenog kruga. Komisija će preispitati potrebu za produljenjem izuzeća za
   ovakvu upotrebu perfluorooktan sulfonske kiseline za najviše pet godina od [datum stupanja
   na snagu ove Uredbe o izmjeni + pet godina] pod uvjetom da države članice u kojima se
   upotrebljava perfluorooktan sulfonska kiselina izvijeste Komisiju do [datum stupanja na
   snagu ove Uredbe o izmjeni + četiri godine] o napretku koji je postignut kako bi se eliminirala
   perfluorooktan sulfonska kiselina i opravdaju daljnju potrebu za predmetnom upotrebom.”;
   2.       treći se stavak briše.
HR                                                1                                                HR